Iker Casillas

Iker Kasilyas Fernandes ( 20 may 1981, Mostoles, Madrid) — Ispaniyalik futbolchi, darvozabon, Real Madrid jamoasi va Ispaniya terma jamoasi Sardori, 2 Karra Yevropa chempioni 2008 2012 va Jahon chempioni 2010 Ispaniya terma jamoasida eng koʻp oʻyin oʻtkazgan oʻyinchi hisoblanadi.

Oilasi 
Kasilyas 20 may 1981 yili Madridda tugʻildi. Otasi Xose Luis Kasilyas ta'lim vazirligi ishchisi, onasi esa sartarosh edi. Uning ota-onasi Navalakruz (Avila)dan koʻchib kelishgan edi. Iker hali bolaligida u Baskda yashadi, lekin u har doim Madridni oʻzining qadrdon shahri deb hisoblardi. Kasilyasning oʻzidan yetti yosh kichkina Unay degan ukasi bor. U CD Mostoles klubi sharafini himoya qiladi.

Jamoa  
Iker 8 yoshida Realga kelib qoʻshildi va butun faoliyatini shu jamoada oʻtkazmoqda. Kasilyas Ispaniya terma jamoasida oʻynadi va u 1999 yili Meridiana kubogi va yoshlar oʻrtasida jahon chempionatida gʻalaba qozondi. 1999/2000 yidagi mavsumda oʻzini koʻrsata oldi — u jarohatlangan Bodo Illgner oʻrniga maydonga tushdi va Chempionlar ligasi finalida Valensiya bilan boʻlgan oʻyinda jamoadoshlariga yordam berib, chempion boʻlishga erishdi. Tez orada Kasilyas oʻz jismoniy holatini yoʻqota boshladi va uning oʻrniga asosiy tarkibda Sezar maydonga tusha boshladi. Lekin Iker oʻzining asosiy tarkibdagi joyini Chempionlar ligasi finalida Bayer bilan boʻlgan oʻyinidan soʻng yana qaytarib oldi. Ushbu oʻyinda maydonga tushganidan soʻng, bir necha chiroylik “Seyv”larni amalga oshirishi orqali uning jamoasi 2:1 hisobida gʻalaba qozonishiga sabab boʻldi. 2002/03 mavsumda darvozabon birinchi raqam ostida maydonga tusha boshladi va hech qanday jarohatlarsiz Chempionlar ligasida 15 ta oʻyinda, milliy chempionatda 38 ta oʻyinda oʻz jamoaning sharafini himoya qildi va jamoa chempionlikka erishdi. 
2003/04 mavsumda u atigi bir dona oʻyinni oʻtkazib yubordi. Lekin bu narsa Qirollik klubiga yordam bermadi. Oʻsha mavsumda chempionlikni saqlay olmadi va Ispaniya kubogi finalida magʻlubiyatga uchradi.

Milliy terma jamoa 
Shvedlar bilan oʻyindagi debyutidan soʻng, u zahira darvozabon sifatida EURO-2000 yuborildi va u musobaqada birorta ham oʻyinga tushirilgani yoʻq. Ikki yildan soʻng, Yaponiya va Janubiy Koreyadagi jahon chempionatidagi oʻyinlarda Santyago Kanisaresning dublyori boʻlishi kerak edi. Lekin Kanisares soʻnggi lahzalarda jarohat olishi va tarkibdan chiqib ketishi Kasilyasning jahon chempionati final bosqichida debyut qilishiga (Paragvayga qarshi oʻyin) zamin yaratdi. U irlandlar bilan boʻlgan oʻyinda qahramonga aylandi – ispanlar penaltilar seriyasida gʻalaba qozonib, chorakfinalga yoʻl olishdi. Iker EURO-2004 saralash bosqichida 8 ta oʻyinda maydonga tushdi va u oʻyinlarda 4 ta gol oʻtkazib yubordi. Shuningdek, Kasilyas turnirning final bosqichida ham asosiy darvozabon boʻldi va guruh bosqichidan turnirni tark etishdi. EURO-2008 musobaqasida u terma jamoa sardori boʻldi va musobaqadagi barcha oʻyinlarda ishtirok etdi (Gretsiya bilan boʻlgan, hech narsani hal qilmaydigan oʻyindan tashqari). Ular bu musobaqada gʻalaba qozonib, Yevropa chempioni nomiga sazovor boʻlishdi. Jahon chempionati-2010da ham terma jamoa sardori boʻldi va bu musobaqada ham gʻolib boʻlib, tarixda birinchi marta Ispaniya terma jamoasini jahon chempioni boʻlishiga katta hissa qoʻshdi. FIFA esa Iker Kasilyasni Jahon chempionatidagi eng yaxshi darvozabon deb tan oldi.

Ispaniya chempionati (4): 2000–01, 2002–03, 2006–07, 2007–08, 2011/12
Ispaniya Kubogi (1): 2011
Ispaniya superkubogi (4): 2001, 2003, 2008, 2012
UEFA Chempionlar Ligasi (2): 1999–2000, 2001–02
UEFA superkubogi (1): 2002
Qit’alararo kubogi (1): 2002

Terma jamoada 
UEFA U-15 Championship: 1995
UEFA U-16 Championship: 1997
UEFA-CAF Meridian Cup: 1999
FIFA World Youth Championship: 1999
Yevropa chempioni: 2008, 2012
Jahon chempioni: 2010

Personal 
Royal Order of Sporting Merit (Gold Medal): 2009–10 
Favourite son of Navalacruz: 2010 
Favourite son of Móstoles: 2010

Shaxsiy
Bravo Mukofoti: 2000
Don Balón Mukofoti: Breakthrough Player 2000
UEFA Yilning ramziy jamoasi: 2007, 2008, 2009, 2010, 2011
Zamora trofeyi: 2007–08
UEFA Yevropa turniri ramziy jamoasi: 2008, 2012
FIFA World XI: 2008, 2009, 2010, 2011, 2012
FIFA/FIFPro Jahonning eng yaxshi darvozaboni: 2008, 2009, 2010, 2011
IFFHS Eng yaxshi darvozabon: 2008, 2009, 2010, 2011, 2012
FIFA.com Yilning ramziy jamoasi: 2008
FIFA Jahon chempionati oltin qoʻlqopi: 2010 
FIFA Jahon chempionati yulduzlar jamoasi: 2010
Asturiya shahzodasi mukofoti: 2012

Shaxsiy hayoti 
2009-yildan boshlab, ispan sport teleboshlovchisi boʻlmish Sara Karbonero bilan munosabatda boʻlib yuribdi.

Xayriya ishlari 
 2011 yili oʻz xohishiga binoan, Birlashgan Millatlar Tashkiloti Mingyillik dasturining koʻngilli elchisi boʻlib tayinlandi.
 2011 yil 28 dekabrda yoshlar oʻrtasida ishsizlikka qarshi xayriya oʻyinini tashkil etdi. Oʻyinda mashxur insonlar qatnashishdi. Ularni orasida Real Madridning oʻyinchisi Esteban Granero, Migel Torres, Xose Antonio Reyes, Ruben De La Red, Fabio Kannavaro, Fernando Yerro, shuningdek, boshqa ispan sportchilari va artislati Alexandro Sanz, David Bustamante, Serxio Garsiya, Ektor Barbera va Alvaro Bautistalar qatnashishdi.

Qiziqarli faktlar 
 Hozirda dunyodagi eng kuchli darvozabon Iker Kasilyas yana bir mashxur darvozabon Petr Chex bilan bir kunda tugʻilgan ekan (20 may). Iker Chexdan bir yoshga katta.
Barselona yarim himoyachisi Xavi bilan qalin doʻst.
Yana bir eng yaqin doʻstlaridan biri – Serxio Ramos.
2007 yili Iker Jaume Serraning “Gol 2: Hayot xuddi orzu” nomli toʻliq metrajli filmida oʻzini oʻynadi. Shuningdek, bir qancha yana mashxur futbolchilar ham ishtirok etishdi: Ivan Elguera, Serxio Ramos, Roberto Karlos, Devid Bekxem, Raul Gonsalez, Zayniddin Zidan, Ronaldo, Robinyo, Michel Salgado, Stiv Makmanaman, Tierri Anri, Sesk Fabregas, Freddi Yungberg, Yens Leman va murabbiy Arsen Venger.
2011 yil 28 dekabrda oʻtkazilishi rejalashtirgan xayriya oʻyindan oldin ovqatdan allergiya qoʻzib, yuzi shishib ketdi. Bu voqeani u "Koʻrinishim xuddi Rokki Balboa bilan jang oʻtkazilgandan keyingi holatdagidek yoki 20 kishi bilan urishgandekman." deb hazilona izohladi. Qoʻzgʻagan allergiya uning oʻyinga tushishiga halal bermadi.

Havolalar 
 Iker Kasilyasning rasmiy sayti   
 Iker Kasilyas haqida rus tilidagi sayt 
 Real Madrid jamoasining rasmiy saytidagi futbolchining sahifasi

Manbalar 

Ispaniya futbolchilari
Yashayotgan insonlar